OpenLLM-France/wikimedia huggingface dataset:
# Joxe Lizaso

Joxe Lizaso Mendizabal (Azpeitia, Gipuzkoa, 1927ko martxoaren 10a - 2009ko apirilaren 1a) bertsolaria izan zen. Azpeitian jaio eta Saraberri baserrian hazi zen, Txapel, Zepai eta Iturzaeta bertsolarien auzo berean. Sebastian Lizaso bertsolariaren aita eta Beñat Lizasoren aitona da. Hamazazpi urte zituela hasi zen bertso kantari. Landeta auzoan taberna zuen, eta haren inguruan sortu zen Azpeitiko bertsolari talde garrantzitsu bat, Agirrek, Lazkanok eta abarrek osatzen zutena. Lagun izan zituen Uztapide, Basarri, Xalbador, Mattin eta Hernani Txikia. Lehenengo aldiz bertsotan Santa Engrazin egin zuen, Irunen. Lizasoren bertsogintza erraza eta azkarra da, landugabea. Hizkera egokia darabil du eta umorez jantzia.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Argia - Joxe Lizaso: "Gurea joan da"
* Datuak: Q12260903
# Joxe Lasa Apalategi

Joxe Lasa Apalategi (Ataun, Gipuzkoa, 1925eko martxoaren 26a - Bilbo, 1983) apaiza, euskal idazlea eta euskaltzalea izan zen.

## Bizitza

Gasteizen, Erroman eta Friburgon eliza ikasketak egin zituen, eta Teologia eta Filosofian lizentziatu zen. Donostiako Artzain Onaren katedraleko kanonigo izan zen. Gipuzkoako Ikastolen hasieretan koordinazio lanetan ibili zen, Eliza Katolikoaren ordezkari. Gipuzkoako ikastolen legeztatze prozesuetan eragile, besteak beste Madrilgo Gobernuaren aurrean ordezkari lanak eginez. Euskerazaintzako kide zen, eta euskara irakasle ere jardun zuen; besteak beste, Deustuko Hizkuntza Eskolan Euskara klaseak martxan jartzeko lanean aritu zen. Deustun bizi izan zituen hil arteko urteak.

## Idazlanak

Urte luzez ohiko artikulugile, eta laguntzaile gisa Zeruko Argia aldizkarian eta Bilboko Agur astekarian jardun zuen. Diario Vasco egunkarian ere kolaborazioak egin ohi zituen, euskaraz nahiz gaztelaniaz.
Liburu hauek idatzi zituen:
* Euskal erria eta ikastola / Una polémica en torno a la ikastola (1971). Donostia: Edili.
* Historia de Guipúzcoa (1975): Joan Ignazio Iztuetak XIX. mendean idatzitako Guipuzcoaco provinciaren condaira euskarazko saiakeraren gaztelaniazko itzulpena.
* Ensayos críticos sobre la unificación literaria del vascuence (las ikastolas y otros propósitos) (1973). Zarautz: Itxaropena.
* Euskal ikasgu nagusi edo Unibertsitateaz (1976). Gasteiz: Jaguar.
* Universidad vasca: Euskal ikasgu nagusia (1976). Gasteiz: Jaguar.
* Gernika: cuna de la democracia vasca (1978). Deusto: Lasa Apalategi.
* El pueblo vasco: democracia testigo de Europa (1981). Deusto: Lasa Apalategi.
* Lurren umea lurrak azi daroa (1982). Donostia.
* Gure arbasoen jakintza: antología de proverbios y refranes euskéricos (1982). Zarautz: Itxaropena.
* Umetxoak: umeei euskara irakasteko liburua (1973).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Bernardo Anaut: «José Lasa Apalategui», Auñamendi Eusko Entziklopedia.
* ↑ «Kronologia», 1983ko euskal kulturako gertakari nagusiak, Argia.com webgunea.
* Datuak: Q12260901
# Joxe Mari Arbelaitz

Joxe Mari Arbelaitz (Garbuno baserria, Oiartzun, Gipuzkoa, 1961eko ekainaren 10a) Formazioz autodidakta, 1980. urtean zerbitzu militarra amaitu zuenean Zuberoa familiako jatetxean hasi zen lanean, bere anaia Hilario Arbelaitzen ondoan. Bertan aritu zen 1999. urtea arte.
Denbora tarte honetan, Jaizubia Irun, Iturria Ainhoa, Pierre Bigatoren Parisko Apicius eta Alain Dutournier chefaren Carré des Feuillants jatetxeetan bere sukaldaritzako esperientzia zabaldu zuen. 1989. urtean Alicanteko Paco Torreblancarenean gozogintzaren esparrua ere ukitu zuen.
1999. urtetik Donostiako Miramon teknologia parkean Arbelaitz Miramon jatetxea zuzentzen du. 2005. urtean Michelin izar bat eman zioten, teknologia parke bati ematen zaion munduko estraineko aldia.

## Kanpo estekak

* Arbelaitz Miramon jatetxearrak webgunea
* Michelin izarra irabazi ostean Euskadi Irratian eginiko elkarrizketa
* Datuak: Q12260906
# Joxe Luis Zurutuza

Joxe Luis Zurutuza Arregi (Zegama, 1935 - Arantzazu, 2023ko apirilaren 17a) euskal idazlea izan zen. Frantziskotarra.
Apaiz ikasketak egin ondoren, Madrilgo Unibertsitate Zentralean lizentziatu zen Hispaniar Filologian. Hogeita lau urtez irakaslea, euskarazko itzulpenak egin eta zuzendu ditu hezkuntza, frantziskotar lege, liturgia eta historia gaietan. Aranzazu aldizkarian idatzi zuen Arendui goitizenarekin (1970-2005).
1968an Arantzazuko Batzarrean parte hartu zuen. Berrogei urtez, Arantzazuko Egutegiaren Zuzendaria izan zen [1977-2017].

## Idazlanak

* Asisko Frantziskoren eta lagunen loretxoak (2003)

## Erreferentziak

* ↑ https://canales.diariovasco.com/esquelas/diario/2023-04-19/anai-jose-luis-zurutuza-arregi-524356.htm
* ↑ Auñamendi Eusko Entziklopedia. José Luis Zurutuza Arregui. .

## Kanpo estekak

* Berria: Hogeita hamasei urte egon nintzen takoa egiten, obedientziaz
* Datuak: Q23443659
# Joxe Mari Aizega

Joxe Mari Aizega Zubillaga (Hernani, 1970eko ekainaren 29a) Mondragon Unibertsitateko Basque Culinary Centerreko zuzendaria da.

## Biografia

Joxe Mari Aizega, Basque Culinary Centerreko zuzendaria da. 1988an Ikasketak Euskal Herriko Unibertsitatean hasi zituen, Enpresen Administrazioa eta Zuzendaritza hain zuzen ere. Bitartean, 1989tik 1994ra, Zuzenbidean lizentziatu zen, Euskal Herriko Unibertsitatean ere. 1995ean irakasle bezala hasi zen lanean Euskal Herriko Unibertsitatean, urte bete zehar aritu zen, ostean “Banco Guipuzcoano” bankuan Finantza Aholkularitza Arduradun bezala. 2000tik aurrera Mondragon Unibertsitaterako hasi zen lanean. Enpresagintzako Fakultateko Zuzenbide eta Enpresako irakasle bezala hasi zen lanean, bitartean Mondragon Taldeko Aholkularitza Juridiko Arduradun postua okupatuz. 2004tik 2011ra Mondragon Unibertsitateko errektoreorde postua hartu zuen, ostean, Basque Culinary Centerreko zuzendari postua okupatu zuen gaur egunera arte mantentzen duena.

## Sariak

* Cinco días a la innovación empresarial
* Cofrade de honor

## Argitalpenak

* Culinary Action! Casos reales de emprendedores gastronómicos
* Basque, Territorio Creativo

## Erreferentziak

* ↑ Premio Premios Cinco Días a la innovación empresarial. .
* ↑ Premio Cofrade de honor. .
* ↑ Culinary Action! Casos reales de emprendedores gastronómicos. ISBN 9788408179528..
* ↑ Basque, Territorio Creativo. ISBN 9788461749010..
* Datuak: Q64548132
# Joxe Mari Aranalde

Joxe Mari Aranalde Olaondo (Gaztelu, Gipuzkoa, 1933ko martxoaren 27a - Ibarra, Gipuzkoa, 2005eko irailaren 24a) euskal idazle, irakasle, bertsozale eta euskaltzain urgazlea izan zen.
Urte askotan Santo Tomas Lizeoan erlijio-irakasle izan zen.

## Lanak
### Saiakera

* Bihotzak dion hura (1999, Auspoa-Sendoa)
* Bertso kontuak (1999, Auspoa-Sendoa)
* Xalbador pertsularia (1996, Auspoa-Sendoa)
* Xalbadorren barrua (2001, Auspoa-Sendoa)

### Biografia

* Xalbador (1998, Auspoa-Sendoa)

## Ikus, gainera

* Gipuzkoako idazleen zerrenda

## Kanpo loturak

* Joxe Mari Aranalde literaturaren zubitegian
* Datuak: Q12260904
# Joxe Juan Zubieta

Joxe Juan Zubieta Portu "Etxabe" (Lesaka, Nafarroa Garaia, 1975) bertsolari nafarra da. Garraiolaria da ogibidez. 2005eko Nafarroako Bertsolari Txapelketan laugarren postua lortu zuen.

## Txapelketak

* Nafarroako Bertsolari Txapelketan hartu zuen parte 10 urtez jarraian:
** 2000. urtean hartu zuen parte lehenengo aldiz txapelketan, eta finalerdietara iritsi.
** 2001ean Beran jokatutako finalera iritsi zen
** 2002an Donezteben jokatutako finalean kantatu zuen
** 2003an finalerdietan bukatu zuen txapelketako ibilbidea
** 2004an Lesakan jokatutako finalean kantatu zuen
** 2005ean Lakuntzan jokatutako finalean laugarren postua lortu ondoren Euskal Herriko bertsolari txapelketa nagusian parte hartzeko txartela eskuratu zuen; Lekunberrin izan zen kanporaketan, hain zuzen.
** 2006an Elizondon jokatutako finalean kantatu zuen
** 2007an ere Elizondoko saioan finalista izan zen
** 2008an eta 2009an finalerdietan kantatu zuen
* Bertsolari Txapelketa Nagusian behin hartu zuen parte:
** 2005: Final-laurdenak
* Bortziriko taldekako txapelketan ere hainbat alditan parte hartutakoa da. Hiru alditan txapeldun izan zen.

## Kanpo estekak

* «Jose Juan Zubieta "Etxabe"», Bertsozale.com
* Datuak: Q12260900
# José Madrazo y Agudo

Jose de Madrazo (Santander, 1781eko apirilaren 22a - Madril, 1859ko maiatzaren 8a), espainiar margolaria.

## Biografia

Daviden ikasle izan zen. Erroman Karlos IV.ak bere margolari izendatu zuen 1816an, eta hiru urte geroago Madrilera itzuli zen. Eragin handia izan zuen bere garaiko margolari gazteengan. Historiako genero klasikoko gaiak margotu zituen gehienbat (La muerte de Viriato, Disputa de griegos y troyanos por el cadáver de Patroclo, La muerte de Lucrecia). Erlijio-gaiak ere margotu zituen (Virgen con el Niño, Palacio de Aranjuez). Hala ere, erretratuak eman zion ospe handiena: Carini printzesa, Fernando VII. zaldi gainean, Vilchesko kondea (1827) etab.

## Obra

* Jesús en casa de Anás (1803).
* Jesús ante el Sumo Sacerdote (1805).
* La muerte de Viriato (1814, 1813, Pradoko museoa), neoklasizismo espainiarraren lan ezagunetariko bat da.
* El Amor Divino y el Amor Profano (1813, Pradoko museoa).
* La aurora (1819).
* El crepúsculo (1819).
* Retrato de Fernando VII, a caballo (1821).
* Sagrada Familia (1839).
* Autorretrato (1840 inguru).
* Tomás Cortina, consultor general de la Casa Real y Patrimonio (1851, Jaéngo Museoa).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q2343934
* Multimedia: José Madrazo / Q2343934
# José López Gandara

José López Gándara euskal txirrindularia izan zen.

## Palmaresa
### 1946

* 5. Espainiako Vueltako etapa batean
* 5. Kataluniako Itzuliko etapa batean

### 1947

* 2. Udaberriko Klasikoan

## Kanpo estekak

* (Ingelesez) José López - Pro cycling stats
* Datuak: Q57977042
# José Macián

José Macián Pérez (Murtzia, 1905 – Tarragona, 1983) espainiar abokatu eta politikaria izan zen.
Primo de Riveraren diktaduran Batasun Aberkoiaren eta Espainiako Bigarren Errepublikan Eskuin Autonomoen Espainiako Konfederazioaren kidea izan zen.
Gerra Zibilean matxinoen alde egin zuen eta errepublikanoek preso hartu zuten. Gerra ondoren, FET y de las JONSen sartu eta zenbait kargu izan zituen. 1960an, Bizkaiko gobernadore zibila zela, Sabin Etxea suntsitzea agindu zuen.

## Erreferentziak

* ↑ Juaristi, Jon. (1999). El bucle melancólico. Historias de nacionalistas vascos. Espasa-Calpe, 345 or..

## Kanpo estekak

* Datuak: Q38843591
# José López Mendoza

José López Mendoza García (Frías, 1848ko otsailaren 4a-Iruñea, 1923ko urtarrilaren 31) gaztelar elizgizona izan zen. Agustindarra, 1891n Jakako eta 1899an Iruñeko apezpiku izendatu zuten..

## Erreferentziak

* ↑ Auñamendi
* Datuak: Q64707051
# José López de Frias

José López de Frias (Viana, Nafarroa Garaia, XVIII. mendea) Nafarroako eskultorea izan zen.

## Biografia

Arabako herrietan egin zuen lan, batez ere. Trebiñuko parrokiako erretaula nagusia egin zuen 1720. urtean, Markizko Santa Eulalia parrokiako Santa Barbara irudia eta Arrosarioko Amaren erretaula 1724. urtean. Añastroko San Andres elizan, Muergakoan eta Bastidakoan ere lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260843
# José Madinabeitia

José Madinabeitia Ortiz de Zarate (Oñati, 1870eko urriaren 14a - Bilbo, 1923ko urtarrilaren 2a) gipuzkoar mediku eta politikari sozialista izan zen, Juan Madinabeitiaren anaia. Bilbon mediku zela, mende bukaeran politikan hasi zen. Sozialista izateagatik bezero kontserbadoreek alde egin zioten Bilbon zuen kontsultatik, eta orduan txiro eta behartsuenei zabaldu zizkien ateak. Kontsulta bat zabaldu zuen ondoren Eibarren; han gaixoei dohainik laguntzen zien. Bizkaiko meatzarien greba luzearen garaian, haien seme-alabez arduratu zen beste batzuekin batera, eta 200 bat haur jaso zituen Eibarrera. Eusko Ikaskuntza elkartearen sortzaileetakoa izan zen 1918. urtean. Bost urte geroago hil zen Bilbon.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260844
* Multimedia: José Madinabeitia / Q12260844
# José Lázaro

José Lázaro Galdiano (Beire, 1862ko urtarrilaren 30a - Madril, 1947ko abenduaren 1a) nafar bankari eta mezenas izan zen. España Moderna (1889-1914) eta Revista Internacional aldizkarien sortzailea, arte-bilduma handia bildu zuen eta hiltzerakoan Estatuari bere Madrilgo jauregia eman zion Lázaro Galdiano museoa izateko.
* Datuak: Q4888662
* Multimedia: José Lázaro Galdiano / Q4888662
# Kanpo-angelu

Kanpo-angelua honakoa izan daiteke:
# Kanpo-politika

Kanpo-politika Estatu bateko gobernuak bere nazio-interesen eta herrialde horrek gainontzeko nazioarteko sistemako kideekin dituen harremanen arabera hartzen dituen erabaki multzoa bezala definitzen da. Nazio ororen kanpo-proiektuaren aldagaia da eta une zehatz batean bere bilakaera historikoa definitzen du. Herrialde horrek duen nazio-proiektuaren zati integral gisa, kanpo-politikak herrialde horretako bake eta segurtasun nahiei eta garapen politiko, ekonomiko eta sozialari erantzun behar die. Honek Estatu baten sendotasuna islatzen du, nazio baten barnean, gobernu egonkor batekin eta interes nazionalaren arabera hiritarrengan ezarritako eta haien ordezkariek adierazitako subiranotasun batekin.
Eraginkorra izateko, Estatu baten kanpo-politika berak jardun eta eragin nahi duen nazioarteko errealitatearen ezagutza sakon batean oinarritua beharra du, honela bakarrik Nazio batek aukeretatik erabateko onura atera baitezake, eta ahal izanez gero, agertu daitezkeen arriskuei ere aurre egin.

## Kanpo estekak

* Datuak: Q181648
* Multimedia: Foreign policy / Q181648
# Kanpo Jainkoak

Kanpo Jainkoak, H. P. Lovecraft estatubatuar idazleak sortutako Cthulhuren mitoetako jainkoak dira. Nahiz eta Kanpo Jainko ezagunenak berak asmatu izan, beste hainbat beste idazle batzuk sortu zituzten, baita Lovercraft beraren heriotzaren ondoren ere.

## Lovecraften idazlanetan agertzen diren Kanpo Jainkoak

* Azathoth
* Yog-Sothoth
* Shub-Niggurath
* Nyarlathotep
* Tulzscha
* Tru'nembra
* Nyog'Sothep
* Datuak: Q20107434
# Kanpokale berria (Gasteiz)

Kanpokale berria Gasteizko kale bat da.

## Kokapena

Alde Zaharrean dago. Errege atean hasten da eta San Prudentzio Ikastetxeko kaleraino iristen da.

## Luzera

110 metro inguruko luzera du. Ezkerreko espaloian 27 zenbakiraino iristen da eta eskuinekoan 34raino.

## Historia

Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera 1867an erabaki zuen Gasteizko Udalak Kanpokale berria izena ematea. Aurretik Kale Berria moduan ezagutzen zen, baina beste kale bat zegoen izen horrekin.

## Trafikoa

Trafikorako irekita dago, Errege atetik San Prudentzio Ikastetxeko kalerantz.

### Aparkalekua

Eskuineko espaloian aparkatu daiteke.

## Kanpo estekak

* Datuak: Q57442914
* Multimedia: Calle Nueva Fuera, Vitoria-Gasteiz / Q57442914
# Kanpo-espazio

Kanpo espazioa, espazio hutsa edo, modu sinplean, espazioa, Unibertsoan erlatiboki hutsik dauden eskualdeak dira, zeruko gorputzen atmosferatik kanpo. Kanpo espazioa erabiltzen da aireko espaziotik bereizteko. Kanpo espazioa ez dago hutsik, bertan partikula asko daude baina oso dentsitate txikian, batez ere hidrogenoa gas eran eta erradiazio elektromagnetikoa. Denbora luzez uste zen ia hutsik zegoela edo eterrez betea, baina orain badakigu materia gehiena hor dagoela. Materia hau erradiazio elektromagnetikoa gisa, partikula kosmikoak, masarik gabeko neutrinoa eta oraindik oso ezagunak ez diren materia iluna eta energia iluna. Estimazioen arabera materia kondentsatu hotza % 0,03a da, izar materia, % 0,5, neutrinoak % 0,3, materia iluna % 25 eta energia iluna % 75. Azken hauen natura fisikoa oraindik ezezaguna da, baina galaxia ezberdinen mugimendu grabitatorioengan duten eragina ezagutzen dugu eta inflazio kosmikoa horren eragina izan daitekeela uste da.

## Kanpo estekak

* Datuak: Q4169
* Multimedia: Outer space / Q4169
# José Miguel Nuin

    Artikulu hau politikariari buruzkoa da; Txulapaingo herria gaitzat duena beste hau da: «Nuin»
Jose Miguel Nuin Moreno (Iruñea, 1968ko abenduaren 30a) IUN-NEBko politikaria da.
Ekonomia eta Enpresa Zientziatan lizentziaturik eta irakaslea ogibidez, 1995etik 2007 arte, hiru legegintzalditan, Nafarroako Parlamentuko kidea izan da Ezker Batuaren eskutik, non 1989n sartu zen. Parlamentuan alderdiko bozeramaile izendatu zuten 1997an. CCOO sindikatuko kidea ere bada 1992z geroztik.
# José Miguel Espinosa

José Miguel Espinosa Abando (Bilbo, 1945eko urriaren 31 - Barakaldo, 2024ko irailaren 25a) euskal igerilari olinpikoa izan zen.
Tokioko Olinpiar Jokoetan 100 eta 4x100 metroko estilo probatan hartu zuen parte.

## Kanpo estekak

* www.sports-reference.com
* Datuak: Q12260866
# José Miguel Etxeberria

José Miguel Etxeberria Álvarez, Naparra ezizenaz ezaguna (Iruñea, 1958ko apirilaren 14a - Ipar Euskal Herria, 1980ko ekaina) ETA eta Komando Autonomoak erakunde armatuetako kidea izan zen.
Francoren heriotzaren ondoren, LKI-ETA seigarrenean sartu zen Naparra. Eztabaida ideologiko handiak izan zituen LKI-ETA seigarreneko kideekin, eta ETA politiko-militarrera egin zuen jauzi; 1977. urtea aldean, berriz, hasi omen zen ETA militarrean. Alabaina, ETAren egitura hierarkikoarekiko desadostasuna gero eta ageriago azaltzen zuen, eta horrela pasatu zen Komando Autonomo Antikapitalistetara.
1978. urteko ondarrean erbesteratu zen Ipar Euskal Herrira. 1980ko ekainaren 11n etxetik irten zen Ziburura, norbaitekin zuen topaketa batera. Orduan desagertu zen; Ziburun ikusi zuten azkeneko aldiz, eta geroztik ez da gehiago jakin hari buruz. Batallon Vasco Español (BVE) erakundeak Deia egunkariari eginiko dei baten bidez jakinarazi zuen bahitu eta Donibane Lohitzuneko Xantako inguruan ehortzi zuela.
Senide eta kideek Naparraren bila aritu arren, ez zuten aurkitu. Bitartean, BVE erakundeak ohar gehiago kaleratu zituen lurperatuta zegoen beste toki batzuk adieraziz. Frantziako auzitegiek 1982an utzi zuten bertan behera ikerketa, zantzu berriak agertu artean. 2016an Mont-de-Marsan ondoko udalerri bateko haritzen paraje batean zegoela azaldu zen eta kasu berriro ireki zuten.

## Erreferentziak

* 1 2 Petxarroman, Iñaki. (2016-10-02). «Autonomoetako 'Bakunin'» Berria.
* 1 2 Azurmendi, Mikel. (2000-6-18). «Duela hogei urte desagertu zen "Naparra" Iparraldean» Argia (1766).
* ↑ Esnaola, Enekoitz. (2016-10-01). «Naparraren gorpuzkiak Mont de Marsan inguruan daudelakoan, kasua irekitzeko eskatu dute» Berria.
* ↑ EiTB. (2016/10/14). Epaileak 'Naparra'ren auzia ireki eta gorpua bilatzeko agindua eman du. .
* Datuak: Q27304488
# José Miguel Martín

José Miguel Martín Herrera (Donostia, ?, ?) euskal herritar politikari eta arkitektoa da.
Madrilen arkitektura ikasi zuen. 1991n, Eusko Jaurlaritzako Hirigintza, Etxebizitza eta Ingurumena Sailburua izendatu zuten. Saila horretako lehendabizikoa izan zen. 1990ean, zenbait hilabetez, legebiltzarkidea izan zen. Gero, hainbat enpresatan ibili da: Kutxa, Europistas, Bidegi, Pasaiako portua, Kutxabank.
Arkitekturaren lanbide liberalean Gurbain SL izeneko bulegoa dauka 2014tik.

## Erreferentziak

* ↑ Eusko Legebiltzarra. Nor da nor > Fitxak > Norberaren fitxa. .
* ↑ Díaz de Alda, Julio. (2013-05-30). Martín Herrera, nuevo consejero de Kutxabank. .
* Datuak: Q23907899
# José Miguel Txasko

José Miguel Txasko (Galbarra, ? - ), euskal txirrindulari profesional ohia da, 1961 eta 1963 artean profesionala izan zena. Bere ibilbidean ez zuen garaipenik lortu.

## Emaitzak lasterketa nagusietan

| Lasterketa | 1961 | 1962 | 1963 |
| Italiako Giroa | - | - | - |
| Frantziako Tourra | - | - | - |
| Espainiako Vuelta | - | - | - |
| Txirrindularitzako Munduko Txapelketak | - | - | - |
-: Ez zuen parte hartu Err.: Erretiratu zen

## Taldeak

* Funcor-Mungia (1961-1962)
* Pinturas Ega (1963)

## Erreferentziak

* ↑ www.urtekaria.com
* Datuak: Q9014563
# José Miguel Marcos

José Miguel Marcos Marcos (Eibar, 1974) gipuzkoar eskubaloi jokalari ohia da.
Herriko taldean Arrate KGan hasi eta ASOBAL Ligan Bidasoan eta Barakaldon izan zen.
# José Miguel Fernández López de Uralde

José Miguel Fernández López de Uralde, "Fote" ezizenez, (Gasteiz, Araba, 1972ko maiatzaren 3a) euskal herritar politikaria da. Lanbidez abokatua da.
Arabako batzarkidea izan zen, 1999tik hiru legegintzalditan zehar. Hala ere, 2008ko urtarrilaren 29ra Arabako batzarkidea izateari utzi zion eta Kontxi Bilbao ordezkatu zuen Eusko Legebiltzarrean.
2009ko Euskadiko Hauteskundeetarako Ezker Batua - Berdeak alderdiko zerrendaburua da Arabatik.

## Ikus, gainera

* Ezker Batua - Berdeak
* Datuak: Q9014566
# Joxerramon Iruretagoiena

Joxerramon Iruretagoiena, ezizenez Izeta II.a (Aia, Gipuzkoa, 1967ko martxoaren 12a) gipuzkoar harri-jasotzaile bat da.

## Biografia

Sega-jokoan aritu izan zen gaztetan baina gero harriari ekin zion. Aurreneko apustua 1994an jokatu zuen Azpeitin jokatu zuen Landarbideren aurka eta erraz irabazi zuen. 150 txapelketatik gora irabazi zituen eta erretiratu zenean hamasei errekor zituen, batez ere 100 eta 138 kiloko harri kubikoarekin. Igeldoko harriarekin ere nagusi izan zen, 19 aldiz jarraian parte hartu eta bederatzi garaipen eta hamar bigarren postu egin baitzituen.
Erretiratzeko 50-50-50 marka egin zuen Zarautzen, hau da, 50 urte beteta 100 kiloko kubikoari 50 jasoaldi eta 100 kiloko zilindrikoari 50 jasoaldi.

## Lorpenak

* Euskal Herriko Harri Txikien Txapelketa (4): 2000, 2002, 2004, 2005
* Igeldoko harria (9): 2004, 2005, 2006, 2007, 2008, 2009, 2010, 2011, 2012
* Zarauzko Bi Harri txapelketa (2): 2016, 2017

## Erreferentziak

* 1 2 3 «ZUZENEAN, Izeta II.ari elkarrizketa 17:15ean» https://ataria.eus (Noiz kontsultatua: 2018-11-12).
* ↑ (Gaztelaniaz) «Izeta II lo deja con su última gran marca» El Diario Vasco 2017-10-29 (Noiz kontsultatua: 2018-11-12).
* ↑ (Gaztelaniaz) «Izeta II dirá adiós el sábado. Noticias de Gipuzkoa» Noticias de Gipuzkoa (Noiz kontsultatua: 2018-11-12).
* Datuak: Q58487950
# Joxkar-Ola

Joxkar-Ola (errusieraz eta marieraz: Йошкар-Ола, hiri gorria) Errusiako hiria da, Mari El Errepublikako hiriburua.

## Izenak

1919. urtera arte hiriaren izena Tsariovokokxaisk (errusieraz: Царёвококшайск) zen; 1919-1927. urte bitartean Krasnokokshaisk (errusieraz: Краснококшайск) izan zen, hiria zeharkatzen duen Malaia Kokxaga ibaiarengatik. Izen berriena Joxkar-Ola da.

## Historia

Bigarren Mundu Gerraren ostean hirian industria handia zegoen, eta merkataritzako garraio-gune garrantzitsua zen. Sobietar Batasunak estatuko enpresei babesa emateari utzi zionean hiriaren gainbehera hasi zen, langile espezializatuek Errusiako beste hiri handietarantz emigratuz.

## Klima

Joxkar-Olako klima kontinental epela da. Neguak hotzak eta luzeak dira, elurteekin; urtarrila da hil hotzena, -18 °C-ko tenperaturara ere iritsiz. Udak epelak dira; uztaila da hilik beroena, 22 °C-24 °C-ko tenperaturara iritsiz.

## Hezkuntza

Joxkar-Olan goi-mailako ikasketa-zentroak daude, hala nola:
* Mariko Unibertsitate Estatala
* Mariko Unibertsitate Tekniko Estatala

## Erreferentziak

* ↑ Euskaltzaindia. 157. araua. Europako hiriak. .

## Kanpo estekak

* Datuak: Q5449
* Multimedia: Yoshkar-Ola / Q5449